S-1119/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 14. febrúar 2023, á hendur B-kk-þgf Ó-kk-þgf J-kk-þgf, kt. [...], [...], [...], fyrir:

I.

Umferðarlagabrot með því að hafa, mánudaginn 21. nóvember 2022, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 95 ng/ml, kókaín 79 ng/ml og oxýkódon 360 ng/ml) um Dalsel í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48 gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

II.

Umferðarlagabrot með því að hafa, föstudaginn 9. desember 2022, ekið bifreiðinni [...] óhæfur til að stjórna henni örugglega vegna áhrifa slævandi lyfja (í blóðsýni mældist alprazólam 13 ng/ml og oxýkódon 500 ng/ml) um Höfðabakka við Vesturlandsveg í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48 gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 8. febrúar 2023, gekkst ákærði undir greiðslu sektar með lögreglustjórasátt 10. október 2016 vegna akstur undir áhrifum ávana- og fíkniefna. Ákærði gekkst aftur undir greiðslu sektar með lögreglustjórasátt 26. júní 2017 vegna akstur sviptur ökurétti. Þá var ákærði dæmdur í fjögurra mánaða fangelsi með dómi Héraðsdóms Reykjaness 7. maí 2019, meðal annars fyrir akstur undir áhrifum ávana- og fíkniefna, en dómurinn var að hluta til hegningarauki við lögreglustjórasáttina frá 26. júní 2017. Við ákvörðun refsingar í máli þessu verður miðað við að ákærði hafi nú í þriðja sinn, innan ítrekunartíma í skilningi 71. gr. laga nr. 19/1940, gerst sekur um akstur undir áhrifum ávana- og fíkniefna.

Ákærði hefur undir meðferð málsins hvoru tveggja játað brot sín skýlaust og sótt meðferð við vímuefnavanda sínum. Horfir þetta ákærða til málsbóta, sbr. 8. tölul. 1. mgr. 70. gr. laga nr. 19/1940.

Með hliðsjón af framangreindu, sakarefni þessa máls, dómvenju og 77. gr. laga nr. 19/1940 þykir refsing ákærða hæfilega ákveðin fangelsi í 4 5 daga.

Með vísan til lagaákvæða í ákæru er ákærði sviptur ökurétti ævilangt, frá birtingu dómsins að telja.

Ákærði greiði málsvarnarþóknun skipaðs verjanda síns, G-kk-ef N-kk-ef G-kk-ef lögmanns, 180.792 krónur að meðtöldum virðisaukaskatti, og 383.371 krónur í annan sakarkostnað.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, B-kk-nf Ó-kk-nf J-kk-nf, sæti fangelsi í 4 5 daga.

Ákærði er sviptur ökurétti ævilangt frá birtingu dómsins að telja.

Ákærði greiði málsvarnarþóknun skipaðs verjanda síns, G-kk-ef N-kk-ef G-kk-ef lögmanns, 180.792 krónur að meðtöldum virðisaukaskatti, og 383.371 krónur í annan sakarkostnað.

K-kvk-nf R-kvk-nf G-kvk-nf